పార్లమెంటును ఎదుర్కొనే ధైర్యం లేదుఅందుకే సమావేశాలు జరపడం లేదుసీడబ్ల్యూసీ భేటీలో సోనియా ధ్వజంతిప్పికొట్టిన కేంద్ర ఆర్థిక మంత్రి జైట్లీగతంలో కాంగ్రెస్ కూడా చేసిందని వెల్లడిన్యూఢిల్లీ,రాజ్కోట్ నవంబరు 20 (ఆంధ్రజ్యోతి): మోదీ ప్రభుత్వం దురహంకారంతో వ్యవహరిస్తోందని కాంగ్రెస్ అధ్యక్షురాలు సోనియాగాంధీ విరుచుకుపడ్డారు. నోట్ల రద్దు, జీఎస్టీలతో పేదల బతుకులను ఛిద్రం చేసి.. పార్లమెంటును ఎదుర్కొనే ధైర్యం లేకనే ప్రజాస్వామ్య దేవాలయానికి తాళం వేస్తున్నారని ఆరోపించారు. పసలేని సాకులతో సమావేశాలు జరుపకుండా విధ్వంసం చేస్తోందన్నారు. సోమవారమిక్కడ కాంగ్రెస్ వర్కింగ్ కమిటీ (సీడబ్ల్యూసీ) సమావేశంలో ఆమె ప్రారంభోపన్యాసం చేశారు. ‘శీతాకాల సమావేశాలు మొదలుపెట్టకుండా మోదీ సర్కారు తన దురహంకారంతో పార్లమెంటరీ ప్రజాస్వామ్యంపై చీకటి ప్రసంరింపజేస్తోంది.ఎన్నికల పేరిట ప్రజాస్వామ్య దేవాలయానికి తాళం వేయడం ద్వారా రాజ్యాంగ జవాబుదారీతనాన్ని తప్పించుకోవాలని ప్రయత్నిస్తే అది పొరపాటు. లోపభూయిష్టమైన జీఎ్సటీని అమలు చేసేందుకు అర్ధరాత్రి పార్లమెంటు వేడుకలు జరిపే సాహసం చేసిన మోదీకి.. ఇప్పుడు పార్లమెంటును ఎదుర్కొనేందుకు ధైర్యం చాలడం లేదు’ అని పేర్కొన్నారు. ‘ఏడాది తర్వాత కూడా పెద్ద నోట్ల రద్దు వల్ల ఏ మాత్రం ప్రయోజనం లేకపోగా రైతులు, చిన్న వ్యాపారులు, దినసరి కూలీలు, గృహిణులకు పుండు మీద కారం చల్లినట్లయింది.’ అని వ్యాఖ్యానించారు. ఇందిరాగాంధీ శతజయంతి ఉత్సవాలను ప్రభుత్వం విస్మరించిందని ఆరోపించారు. కాగా, పార్లమెంటు సమావేశాలపై సోనియా చేసిన విమర్శలను కేంద్ర ఆర్థిక మంత్రి అరుణ్ జైట్లీ ఖండించారు. ఎన్నికల సమయంలో పార్లమెంటు సమావేశాలకు ఆటంకం కలుగకుండా.. రీషెడ్యూల్ చేయడం సహజమేనన్నారు. కాంగ్రెస్ హయాంలో 2011లో, అంతకుముందు చాలా సార్లు ఇలా చేశారని రాజ్కోట్లో గుర్తుచేశారు.డిసెంబరు రెండో వారంలో సమావేశాలు!పార్లమెంటు శీతాకాల సమావేశాలను డిసెంబరు రెండో వారంలో ప్రారంభించాలని కేంద్రం భావిస్తున్నట్లు తెలుస్తోంది. సమావేశాలు సాధారణంగా నవంబరు మూడో వారంలో మొదలై డిసెంబరు మూడోవారం వరకు కొనసాగుతాయి. గుజరాత్ అసెంబ్లీ ఎన్నికలు వచ్చేనెల 9, 14వ తేదీల్లో జరుగనున్నాయి. ప్రధాని మోదీ, అమిత్ షా, జైట్లీ, కేంద్రమంత్రులు, ఎంపీలు, కాంగ్రెస్ ఉపాధ్యక్షుడు రాహుల్గాంధీ, ఆ పార్టీ నేతలు కూడా ప్రచారంలో పాల్గొంటున్నందున సమావేశాలను వెనక్కి జరపాలని ప్రభుత్వం భావించింది. ఈసారి పది రోజులకే వీటిని పరిమితం చేసే అవకాశముందని ప్రభుత్వ వర్గాలు తెలిపాయి.
paarlamentunu edurkone dhairyam leduanduke samavesalu jarapadam leduseedablyusi bhetilo sonia dhwajantippikottina kendra aardhika mantri jaitleegatamlo congress kuudaa chesindani velladinyuudlly,rajcot navambaru 20 (aandhrajyoti): modii prabhutvam durahankaaramtho vyavaharistondani congress adhyakshuraalu soniyagandhi viruchukupaddaaru. notla raddu, jstleelatho pedala batukulanu chidram chesi.. paarlamentunu edurkone dhairyam lekane prajaaswaamya devalayaniki taalam vestunnarani aaropinchaaru. pasaleni saakulatho samavesalu jarupakunda vidhvamsam chestondannaru. somavaramikkada congress varking commity (seedablucy) samavesamlo aame praarambhopanyaasam chesaru. ‘sheethaakaala samavesalu modalupettakunda modii sarkaaru tana durahankaaramtho parlamentary prajaaswaamyampai cheekati prasamrimpajestondi.ennikala paerita prajaaswaamya devalayaniki taalam veyadam dwara raajyaamga javaabudaareetanaanni tappinchukovaalani prayatniste adhi porapaatu. lopabhooyishtamaina jstni amalu chesenduku ardharaatri paarlamentu vedukalu jaripe saahasam chesina modeeki.. ippudu paarlamentunu edurkonenduku dhairyam chaaladam ledu’ ani perkonnaru. ‘edaadi tarvaata kuudaa pedda notla raddu valla e maatram prayojanam lekapoga raitulu, chinna vyaapaarulu, dinasari kooleelu, gruhinulaku pundu meeda kaaram challinatlayindi.’ ani vyaakhyaaninchaaru. indiraagaandhii satajayanti utsavaalanu prabhutvam vismarinchindani aaropinchaaru. kaga, paarlamentu samavesalapai sonia chesina vimarsalanu kendra aardhika mantri arun jaitley khandinchaaru. ennikala samayamlo paarlamentu samavesalaku aatankam kalugakunda.. reeshedul cheyadam sahajamenannaru. congress hayamlo 2011loo, antakumundu chala saarlu ilaa chesarani rajcotlo gurtuchesaaru.disembaru rendo vaaramlo samavesalu!paarlamentu sheethaakaala samavesalanu disembaru rendo vaaramlo praarambhinchaalani kendram bhaavistunnatlu telustondi. samavesalu saadhaaranamgaa navambaru moodo vaaramlo modalai disembaru moodovaaram varaku konasagutayi. gujarat assembley ennikalu vachenela 9, 14va tedeello jaruganunnayi. pradhaani modii, amit shaa, jaitley, kendramantrulu, empeelu, congress upaadhyakshudu rahulgandhi, aa party nethalu kuudaa prachaaramlo paalgontunnanduna samavesalanu venakki jarapalani prabhutvam bhaavinchindi. eesaari padi rojulake veetini parimitam chese avakaasamundani prabhutva vargaalu telipai.